**Līgums par sauszemes transportlīdzekļu brīvprātīgo apdrošināšanu**

**(KASKO)**

Siguldā, 201\_\_. gada \_\_\_.\_\_\_\_\_\_\_\_\_\_\_ Nr.

**Siguldas novada Dome**, reģ. Nr. 90000048152 juridiskā adrese: Pils iela 16, Sigulda, tās priekšsēdētāja Uģa Mitrevica personā, kurš rīkojas pamatojoties uz 2013.gada 13.jūnija Siguldas novada Domes saistošajiem noteikumiem Nr.14 “Siguldas novada pašvaldības nolikums” (prot. Nr.13, §2), turpmāk tekstā – Apdrošinājuma ņēmējs un

**\_\_\_\_\_\_\_\_\_\_\_\_\_\_\_,** reģ. Nr. \_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_, tās personā, kurš/-a rīkojas uz \_\_\_\_\_\_\_\_\_\_\_ pamata, turpmāk tekstā – Apdrošinātājs, un

kopā saukti Puses, bet katra atsevišķi Puse, pamatojoties uz iepirkuma “Siguldas novada pašvaldības transportlīdzekļu un nekustamo īpašumu apdrošināšana” (identifikācijas Nr. SND 2016/02), turpmāk tekstā – Iepirkums, rezultātiem noslēdz šādu līgumu, turpmāk tekstā - Līgums:

1. **Līguma priekšmets**
	1. Apdrošinātājs apņemas veikt šī līguma Pielikumā Nr.1 norādīto Apdrošinājuma ņēmēja sauszemes transportlīdzekļu brīvprātīgo apdrošināšanu, turpmāk tekstā – KASKO, saskaņā ar šī Līguma noteikumiem, Latvijas Republikas normatīvajiem aktiem un iepirkumam „Siguldas novada pašvaldības transportlīdzekļu un nekustamo īpašumu apdrošināšana”, identifikācijas Nr. SND 2016/02 iesniegto Apdrošinātāja piedāvājumu, savukārt, Apdrošinājuma ņēmējs apņemas veikt pielikumā Nr. 1 norādīto sauszemes transportlīdzekļu brīvprātīgo apdrošināšanu pie Apdrošinātāja, kā arī samaksāt apdrošināšanas prēmijas, saskaņā ar Apdrošinātāja izrakstītajiem rēķiniem.
2. **Apdrošināšanas līguma nosacījumi**
	1. Apdrošināšanas piedāvājums tiek sniegts ar nemainīgu cenu un nosacījumiem uz visu līguma periodu, tas ir no 2016. gada 28*.* februāra līdz 2017. gada 27*.* februārim, ar dažādiem KASKO polišu sākuma un beigu datumiem.
	2. Saskaņā ar šo līgumu KASKO polises tiek slēgtas ar to spēkā esamības termiņu uz vienu gadu.
3. **Pušu pienākumi un tiesības**
	1. Apdrošinājuma ņēmējs apņemas maksāt Apdrošinātājam apdrošināšanas prēmijas pilnā apjomā un termiņā, atbilstoši izrakstītajiem rēķiniem par uz šī līguma pamata noslēgtajām KASKO apdrošināšanas polisēm.
	2. Apdrošinājuma ņēmējs apņemas savlaicīgi iesniegt visu nepieciešamo informāciju, kas nepieciešama KASKO apdrošināšanas polišu noslēgšanai.
	3. Apdrošinātājs līdz katra mēneša 20.datumam nosūta KASKO polises, kas nākamajā mēnesī stāsies spēkā uz Apdrošinājuma ņēmēja e-pastu: aivars.kirkelis@sigulda.lv.
	4. Ja līguma darbības laikā transportlīdzekļu skaits tiek palielināts, apdrošināšanas polise var tikt slēgta saskaņā ar Tehnisko specifikāciju un piedāvājumā norādīto cenu. Līguma izpildes laikā transportlīdzekļu sarakstā iekļautā transportlīdzekļa apdrošināšanai piemēro tādas pašas cenas kā līdzvērtīgiem transportlīdzekļiem Līgumā, bet transportlīdzeklim, kam nav līdzvērtīgu transportlīdzekļu kā Līgumā, apdrošināšanas brokeris apstiprina Izpildītāja piedāvāto cenu, ņemot vērā tirgus cenas: ja Izpildītāja piedāvātā cena attiecīgajam transportlīdzeklim ir augstāka par 10% (desmit procentiem) vai vairāk nekā pēc Pasūtītāja veiktās aptaujas, ievērojot Tehniskās specifikācijas prasības, apdrošināšanas tirgū piedāvātā zemākā cena, tad Pasūtītājs šo transportlīdzekli apdrošina pie tā apdrošinātāja, kurš attiecīgajā brīdī piedāvā zemāko cenu.
	5. Pārtraucot apdrošināšanas polises, Apdrošinātājs, saskaņā ar Apdrošinājuma ņēmēja iesniegumā par polises pātraukšanu norādīto, atmaksā Apdrošinājuma ņēmējam samaksāto, bet neizmantoto prēmijas daļu, kas ir proporcionāla līdz apdrošināšanas polises darbības beigām atlikušo dienu skaitam, saskaņā ar Iepirkumam iesniegto Apdrošinātāja piedāvājumu.
	6. Apdrošinājuma ņēmējs 3 (trīs) darba dienu laikā no brīža, kad tas kļuvis iespējams, paziņo Apdrošinātājam par apdrošinātā riska iestāšanos, to piesakot - telefoniski, sazinoties ar Apdrošinātāja klientu apkalpošanas centru.
	7. Transportlīdzekļa apskate pēc apdrošinātā riska iestāšanās tiek veikta ne vēlāk kā 2 (divu) dienu laikā dīlera servisā, ražotāja akceptētā un garantiju saglabājošā servisā vai Apdrošinājuma ņēmēja izvēlētā servisā.
	8. Lēmumu par apdrošināšanas atlīdzības izmaksu vai atteikumu izmaksāt apdrošināšanas atlīdzību Apdrošinātājs pieņem ne vēlāk kā 3 (trīs) darba dienu laikā no Līguma 3.6.apakšpunktā minētā pieteikuma iesniegšanas brīža.
	9. Ja Apdrošinātājs neizpilda Līguma 3.8. apakšpunktā minēto, tad Apdrošinājuma ņēmējam ir tiesības pieprasīt līgumsodu 0,1% apmērā no Līguma 4.1. apakšpunktā norādītās summas par katru nokavēto dienu, nepārsniedzot 10% no Līguma kopējās summas.
	10. Apdrošinātājs remonta izdevumu tāmes apstiprinājumu sniedz:

3.10.1. 2 (divu) darba dienu laikā no remonta tāmes saņemšanas brīža, ja remonta izdevumi nepārsniedz EUR 7000 (septiņi tūkstoši euro);

3.10.2. 5 (piecu) darba dienu laikā no remonta tāmes saņemšanas brīža, ja remonta izdevumi pārsniedz EUR 7000 (septiņi tūkstoši euro).

* 1. Transportlīdzekļa zādzības vai laupīšanas gadījumā Apdrošinātājs pieņem lēmumu par apdrošināšanas atlīdzības izmaksu vai atteikumu izmaksāt apdrošināšanas atlīdzību ne vēlāk kā 30 (trīsdesmit) dienu laikā no brīža, kad Pretendents ir saņēmusi apdrošināšanas atlīdzības pieteikumu.
	2. Ja Apdrošinātājs neizpilda Līguma 3.11. apakšpunktā minēto, tad Apdrošinājuma ņēmējam ir tiesības pieprasīt līgumsodu 0,1% apmērā no Līguma 4.1. apakšpunktā norādītās summas par katru nokavēto dienu, nepārsniedzot 10% no Līguma kopējās summas.
	3. Apdrošinātājs veic apdrošināšanas atlīdzības izmaksu Apdrošinājuma ņēmējam 5 (piecu) dienu laikā no lēmuma par apdrošināšanas atlīdzības izmaksu pieņemšanas dienas.
	4. Ja Apdrošinātājs apdrošināšanas atlīdzības izmaksa tiek kavēta, tad Apdrošinājuma ņēmējam ir tiesības pieprasīt līgumsodu 0,1% apmērā no neizmaksātās apdrošināšanas atlīdzības summas par katru nokavēto dienu, nepārsniedzot 10% no neizmaksātās apdrošināšanas atlīdzības summas.
	5. Apdrošinājuma ņēmējs ir tiesīgs vienpusēji atkāpties no līguma rakstiski informējot par to Apdrošinātāju ne mazāk kā 30 (trīsdesmit) dienas iepriekš gadījumā, ja Apdrošinātājs nepilda vai nepienācīgi pilda tam Līgumā paredzētās saistības. Līguma pirmstermiņa izbeigšanas gadījumā iepriekš izsniegtās Polises paliek spēkā līdz to darbības termiņa beigām.
1. **Norēķinu kārtība**
	1. Līguma kopējā summa ir \_\_\_\_\_\_\_\_\_\_\_ EUR (\_\_\_\_\_\_\_\_\_\_euro).
	2. Līdz katra mēneša 20.datumam Apdrošinātājs elektroniski uz e-pasta adresi: rekini@sigulda.lv, nosūta rēķinu par nākamajā mēnesī izsniedzamajām KASKO apdrošināšanas polisēm.
	3. Apdrošinājuma ņēmējs apmaksā rēķinu 20 (divdesmit) dienu laikā pēc Līguma 4.2.apakšpunktā minētā rēķina saņemšanas Apdrošinātāja ņēmēja grāmatvedībā, pārskaitot attiecīgo naudas summu uz Apdrošinātāja rēķinā norādīto norēķinu kontu.
	4. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī jābūt norādītiem Apdrošinājuma ņēmēja rekvizītiem, Līguma numuram un Iepirkuma identifikācijas numuram.
	5. Gadījumā, ja Apdrošinājuma ņēmējs nav veicis samaksu Līguma 4.3.apakšpunktā noteiktajā laikā, tad mēneša 11.datumā Apdrošinātājam ir pienākums nosūtīt atgādinājumu par rēķina samaksu uz e-pasta adresi: rekini@sigulda.lv. Gadījumā, ja Apdrošinātājs nenosūta atgādinājumu uz e-pasta adresi: rekini@sigulda.lv 11. datumā, tad samaksa Apdrošinātajam tiek pārcelta uz nākamā mēneša maksājumu un līdz šī maksājuma izpildei Apdrošinātājs uzņemas visus riskus par iespējamajiem apdrošināšanas gadījumiem.
	6. Gadījumā, ja polises darbības laikā ir nepieciešams veikt grozījumus un papildinājumus polises noteikumos, kas saistīti ar transportlīdzekļu tehniskās pases datiem, Apdrošinājuma ņēmējs iesniedz rakstisku paziņojumu Apdrošinātājam, norādot tajā nepieciešamos grozījumus un papildinājumus un to spēkā stāšanās dienu;
	7. Grozījumi polisē attiecībā uz apdrošināto transportlīdzekļi, tiek veikti nākošajā dienā, kad Apdrošinājuma ņēmējs ir iesniedzis Apdrošinātājam rakstisku paziņojumu par nepieciešamajiem grozījumiem un papildinājumiem polisē.
2. **Konfidencialitāte**

Puses šī Līguma pielikuma noteikumus atzīst par konfidenciāliem un neizpaužamiem trešajām personām (izņemot Latvijas Republikas normatīvajos aktos paredzētos gadījumos) bez jebkādiem termiņa un vietas ierobežojumiem.

1. **Strīdu atrisināšanas kārtība**
	1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā.
	2. Ja Puses nespēj strīdu atrisināt savstarpēju pārrunu ceļā, tad strīds tiek Latvijas Republikas tiesā pēc piekritības saskaņā ar Latvijas Republikas spēkā esošajiem normatīvajiem aktiem.
	3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.
2. **Līguma darbība**

Līgums stājas spēkā 2016.gada 28. februārī un ir spēkā līdz 2017. gada 27. februārim.

1. **Citi noteikumi**
	1. Jebkādas izmaiņas un papildinājumi ir spēkā tikai tad, ja tās noformētas rakstveidā un tās parakstījušas abas Puses, un kļūst par šī Līguma neatņemamām sastāvdaļām.
	2. Ja Līguma izpildes laikā tiek konstatētas pretrunas starp šo Līgumu un KASKOapdrošināšanas polisēs noteikto, Puses piemēro šī Līguma noteikumus.
	3. Visi paziņojumi izdarāmi rakstveidā un sarakste starp Pusēm notiek:
		1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. Siguldas novada Dome – Pils iela 16, Sigulda, LV-2150, fakss: 67971371, e-pasts: dome@sigulda.lv.
	4. Līgums parakstīts uz \_\_ (\_\_\_\_\_\_\_) lapām \_\_\_ (\_\_\_\_\_\_\_\_) eksemplāros latviešu valodā, no kuriem viens eksemplārs atrodas pie Apdrošinājuma ņēmēja, un otrs – pie Apdrošinātāja.

**Pielikumi:**

Apdrošinātāja iepirkumam „Siguldas novada pašvaldības transportlīdzekļu un nekustamo īpašumu apdrošināšana”, identifikācijas Nr.: SND 2016/02 iesniegtais tehniskais un finanšu piedāvājums.

|  |  |
| --- | --- |
| **Apdrošinātājs** Reģ. Nr.: Adrese: Tālr.: Fakss:Banka: Bankas kods:Konts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_ / | **Apdrošinājuma ņēmējs** Siguldas novada DomeReģ. Nr.: 90000048152Adrese: Pils iela 16, Sigulda, LV-2150Tālr.: 67970844Fakss: 67971371Banka: AS SEB Banka Siguldas filiāleBankas kods: UNLALV2XKonts: LV15UNLA0027800130404*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*/Uģis Mitrevics/ |